ગાર્મેન્ટ બજારના સ્થાનિક વેપારીઓના કહેવા પ્રમાણે એક બાજુ બજારમાં નાણાંભીડ જોવા મળી રહી છે તો બીજી બાજુ કાપડ બજારમાં કેટલીક પાર્ટીઓનાં ઊઠમણાંના કારણે તેના છાંટા ઊડ્યા છે. આ છાંટા ઊડવાના કારણે ગાર્મેન્ટ બજારના વેપારીઓ નવા કામકાજ કરવાથી અળગા થઇ રહ્યા છે. વેપારીઓના જણાવ્યા પ્રમાણે નવી પ્રિન્ટ સાથેની નવી પેટર્ન બજારમાં મૂકીએ તો એ ચાલશે કે નહીં તે અંગેની શંકા વેપારીઓને કોરી ખાય છે અને તેને કારણે વેપારીઓ વધુ ને વધુ સાવચેતીપૂર્વકનો કારોબાર કરી રહ્યા છે.